ગૂગલ ઇન્ડિયાનાં વાઇસ પ્રેસિડેન્ટ અને મેનેજિંગ ડિરેક્ટર રાજન આનંદને જણાવ્યુ હતું કે ગ્રેટ ઓનલાઇન શોપિંગ ફેસ્ટિવલ એ પશ્વિમી દેશોનાં સાઇબર મન્ડેનું ભારતીય વર્ઝન છે અને ભારતમાં ઓનલાઇન શોપિંગ માટે જાગૃતિ અને સ્વીકૃતિ વધારવા માટેનું એક રોમાંચક પ્લેટફોર્મ છે. દેશમાં 20 કરોડ ઇન્ટરનેટયુઝર્સ છે, જેમાંથી વધુને વધુ ઇન્ટરનેટ યુઝર્સ ઓનલાઇન શોપિંગને પસંદ કરીને મોટી મલ્ટીનેશનલ કંપનીઓ તેમજ ઘર આંગણાની કંપનીઓની વૃદ્ધિને આગળ વધારી રહ્યા છે. રિટેઇલ ઇન્ડસ્ટ્રીનાં અંદાજ પ્રમાણે ભારતમાં 2 કરોડ ઓનલાઇન શોપિંગ કરનારાઓ છે, જે આગામી કેટલાક વર્ષોમાં વધીને 5 કરોડ થવાનો અંદાજ છે. જો આમ થાય તો ઓનલાઇન રિટેઇલ ઇન્ડસ્ટ્રી દેશમાં 16 અબજ ડોલરની થઇ જશે.